KOMISJONI RAKENDUSOTSUS,

29. september 2017,

Euroopa Parlamendi ja nõukogu määruse (EL) nr 1308/2013 artikli 94 lõike 1 punktis d osutatud koonddokumendi ja veinisektoris kasutatava nimetuse tootespetsifikaadi avaldamist käsitleva viite avaldamise kohta Euroopa Liidu Teatajas

[Monor, Monori (KPN)]

(2017/C 329/06)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 97 lõiget 3,

ning arvestades järgmist:

Komisjon vaatas taotluse läbi vastavalt määruse (EL) nr 1308/2013 artikli 97 lõikele 2 ja leidis, et kõnealuse määruse artiklites 93–96, artikli 97 lõikes 1 ning artiklites 100, 101 ja 102 sätestatud tingimused on täidetud.

ON TEINUD JÄRGMISE OTSUSE:

Ainus artikkel

Määruse (EL) nr 1308/2013 artikli 94 lõike 1 punktis d osutatud koonddokument ja viide nimetuse „Monor, Monori“ (KPN) tootespetsifikaadi avaldamise kohta on esitatud käesoleva otsuse lisas.

Vastavalt määruse (EL) nr 1308/2013 artiklile 98 annab käesoleva otsuse avaldamine õiguse esitada vastuväiteid käesoleva artikli esimeses lõigus täpsustatud nimetuse kaitse suhtes kahekuulise tähtaja jooksul alates käesoleva otsuse avaldamise kuupäevast Euroopa Liidu Teatajas.

(1) ELT L 347, 20.12.2013, lk 671.

LISA

KOONDDOKUMENT

„MONOR, MONORI“

PDO-HU-N1638

Taotluse esitamise kuupäev: 2.5.2013

1. Registreeritav(ad) nimetus(ed)

Monor, Monori

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Veini(de) kirjeldus

Valged sordid ja kuvee veinid

Kahvaturohelise või rohekaskollase värvusega erksatel ja värsketel sordiveinidel on kasutatud viinamarjasordile omane lille- ja puuviljaline aroom ning maitse; pikk järelmaitse; sõltuvalt suhkrusisaldusest on vein kuiv, poolkuiv, poolmagus või magus.

Üldised analüütilised omadused

Maksimaalne üldalkoholisisaldus (mahuprotsent) Maksimaalne üldalkoholisisaldus (mahuprotsent) 11,00 Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (mekv/l) 1,08 Maksimaalne vääveldioksiidi üldsisaldus (milligrammides liitri kohta)

Roosad sordid ja kuvee veinid

Mustadest viinamarjadest toodetud kahvaturoosa või lõheroosa värvusega erksad värsked veinid, millel on puuviljaline aroom- ja maitse (vaarikas, virsik, hapukirss, mustsõstar, metsmaasikas jne), esineda võib ka lillelõhna; kerge ja mängulise happesusega kopsakas vein; sõltuvalt suhkrusisaldusest on vein kuiv, poolkuiv, poolmagus või magus.

Üldised analüütilised omadused

Maksimaalne üldalkoholisisaldus (mahuprotsent) Maksimaalne üldalkoholisisaldus (mahuprotsent) 11,00 Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (mekv/l) 1,08 Maksimaalne vääveldioksiidi üldsisaldus (milligrammides liitri kohta)

Roosad sordid ja kuvee veinid

Rubiinpunase värvusega sordiveinid on kasutatud sordile iseloomuliku lõhna ja maitse ning ümara happesusega; kupaažveinide tanniinisisaldus vastab kasutatud sortidele, vein on ümar ja selle maitse sametine; veinidel on puuviljaline (hapukirss, vaarikas, kreeka pähkel, must sõstar jne) ja vürtsikas (kaneel, vanill), šokolaadi ning tubakaaroom; sõltuvalt suhkrusisaldusest on vein kuiv, poolkuiv, poolmagus või magus.

Üldised analüütilised omadused

Maksimaalne üldalkoholisisaldus (mahuprotsent) Maksimaalne üldalkoholisisaldus (mahuprotsent) 11,00 Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (mekv/l) 1,20 Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

a. Peamised veinivalmistustavad

Veinivalmistamise puhul kehtestatud piirangud

1. Kohustuslikud veinivalmistustavad 1.1. Valge ja roosa — käsitsi saagikoristus; — viinamarjade töötlemine nende koristamise päeval; — pressimine ainult partii kaupa; — virde puhastamine; — virde käärimise kontrollimine maksimaalselt 20 °C juures. 1.2. Punane — käsitsi saagikoristus; — viinamarjade töötlemine nende koristamise päeval; — kääritamine koos viinamarjakestadega; — pressimine ainult partii kaupa; — laagerdumine puuvaadis vähemalt kolm kuud; — laagerdumine pudelis vähemalt kolm kuud.

Viljelustavad

Kui viinamarjakasvatus on rajatud enne 31. detsembrit 2011, võib veine nimetusega „Monor(i)“ KPN toota neist viinamarjakasvatustest pärit viinamarjadest senikaua, kui viinamarjakasvatus toimib.

Kui viinamarjakasvatus on rajatud pärast 1. jaanuari 2012, võib veine nimetusega „Monor(i)“ KPN toota üksnes sellistelt viinapuudelt pärit viinamarjadest, mille puhul on kasutatud järgmisi kasvatusmeetodeid: ümar, vihmavarjukujuline, Moser, ühekordse kardina kujuline ja Sylvoz kujundusvorm.

Pärast 1. jaanuari 2012 rajatud viinamarjakasvatustes peab istutustihedus olema vähemalt 3 300 viinapuud hektari kohta. Viinapuude kasvuridade vahelise ja taimedevahelise vahemaa määramisel on võrdsete rea-ja taimevahede kõrval lubatud kasutada viinapuude kasvatust topeltridades ja/või kõrvuti taimedena. Reavahe peab olema vähemalt 1,00 m ja mitte rohkem kui 3,60 m ning viinapuude vahe peab olema vähemalt 0,60 m ja mitte rohkem kui 1,20 m. Kui tegemist on kõrvuti istutatud viinapuudega, on otsustavaks teguriks vahemaa taimede vahel.

Viinapuu saagikuse arvestamisel ei tohi igale viinapuule jäetud pungade arv olla suurem kui 12/m2.

Saagikoristuse alguskuupäeva määrab igal aastal pädev veiniasutus ning see otsustatakse katsekoristuse alusel, mis toimub igal nädalal alates iga aasta 1. augustist. Saagikoristuse kuupäev avaldatakse veiniasutuse teadaandena.

Viinamarjade vähim suhkrusisaldus peab olema 16,0 [MM °] (naturaalne alkoholisisaldus 17,5 °C juures vähemalt 9,87 % mahust.)

b. Maksimaalne saagikus

Valge ja roosa vein

70 hl/ha

Punane vein

60 hl/ha

6. Määratletud piirkond

Lõigud Monori linna Strázsa-hegy kõrgendikul, Monori linna Száraz-hegy kõrgendik ning Monorierdő ja Bénye külad, Harc-völgy (Harci org) nõlvad Gomba külas, mis on liigitatud viinamarjaistanduste katastri I ja II klassi.

7. Peamised veiniviinamarjasordid

** Zöld veltelini (PEAMINE)

** Cabernet sauv. (PEAMINE)

** Cabernet franc (PEAMINE)

** Blauburger (TEISENE)

** Ezerjó (PEAMINE)

** Kékoportó (TEISENE)

** Kékfrankos (PEAMINE)

** Karát (TEISENE)

* Kadarka (PEAMINE)

** Irsai Olivér (TEISENE)

** Hárslevelű (PEAMINE)

** Cserszegi fűszeres (PEAMINE)

** Chardonnay (PEAMINE)

** Ottonel muskotály (TEISENE)

** Olasz rizling (PEAMINE)

** Kövidinka (PEAMINE)

** Szürkebarát (TEISENE)

** Syrah (TEISENE)

** Sauvignon (TEISENE)

** Rajnai rizling (PEAMINE)

** Pinot noir (PEAMINE)

8. Seos(ed)

Seos geograafilise piirkonnaga

1. Määratletud piirkond

Loodustegurid

Piirkond, kus veini „Monori“ valmistamiseks kasutatavaid viinamarju kasvatatakse, asub Ungari geomorfoloogilise kaardi (Magyarország geomorfológiai térképe) järgi Gödöllő-Monori küngaste (Gödöllő-Monori-dombság) geomorfoloogilises makropiirkonnas, mis tekkis Cserháti mäestiku edelaserva jääval mäeahelikul, mille keskmine kõrgus on 200 meetrit üle mere pinna. Monoris eraldab erosiooniriba Pesti alluviaaltasandiku (Pesti hordalékkúp síkság) keskpiirkonda, mis asub mäeahelikust edelas, Pilis-Alpári liivaseljandiku (Pilis-Alpári homokhát) geomorfoloogilisest keskpiirkonnast. Mäeahelike vahel asuvad erosiooni tulemusel moodustunud orgudega eraldatud madalamad nõlvad. Tootmispiirkond asub neil nõlvadel.

Pinnas on kujunenud pleistotseeni ajastul ja koosneb 10–30 m paksusest tavapärase lössi kihist, liivanõlvakute lössist, lössiliivast ja kinnisliivast või kinnistunud tuiskliivast. Pindmine mullakiht on roostepruun metsamuld või süsinikurikas metsakõdust tekkinud mustmuld, mis sisaldab suurel hulgal dolomiiti ja vähe savimineraali illiiti ning milles on suhteliselt madal raua ja alumiiniumi sisaldust. Mäenõlvadel on põhjavesi kõikjal sügavamal kui 10 m.

Kliima seisukohalt on piirkond viinamarjakasvatuseks sobiv. Temperatuur vaheldub aastaajast olenevalt, kuid äärmuslikku temperatuuride vaheldumist ei esine. Talvise pakase oht on väike, ning külmakahjustusi esineb vaid harva sügisel ja kevadel kõrgematel aladel. Vegetatsiooniperioodil ei ole päevaste miinimum- ja maksimumtemperatuuride vahel olulist erinevust ja väga palavaid päevi on suve jooksul vähe. Aasta keskmine temperatuur on 11,6 °C. Sademed on jaotunud kogu vegetatsiooniperioodi jooksul ühtlaselt. Keskmine sademete hulk on 500 mm aastas. Aastas on 2 000 tundi päikesepaistet.

Inimtegur

Monoris Strázsahegys ja Harc-völgys asuvas Gomba külas toodetakse viinamarju traditsioonilistest sortidest ja kasutades traditsioonilisi tehnoloogiaid.

Viinamarjakasvatusega tehti määratletud piirkonnas algust 15. sajandil, mil pärast ulatuslike metsamaade maharaiumist istutati sinna viinapuud. Veinikeldrid kaevati traditsiooniliselt Monori linna Strázsahegy (Strázsa mägi) veiniistanduste vahele. Mõned keldrid olid vooderdatud tellistega, kuid enamikul neist ei ole isegi praegu tellisvooderdust. Keldrite temperatuuritingimused võimaldavad hoida ideaalset 10–11 °C kraadist temperatuuri. Monoris asub umbes 1 000 keldrit.

Szárazhegy Monorierdő ja Bénye külade kaasaegsetes viinamarjaistandustes kasvatatakse lisaks traditsioonilistele Ungari sortidele ka rahvusvahelisis sorte.

Inimteguri mõju avaldumist tootmispiirkonnale võib täheldada järgmistes valdkondades:

— sortide valik lähtuvalt keskkonnatingimuste potentsiaalist;

— viinamarjakasvatuse ja veinitootmismeetodite areng kooskõlas konkreetsete keskkonnanäitajate ja turu arengutega;

— rajatiste ja integratsioonistruktuuride väljaarendamine vastavalt keskkonna- ja turutingimustele.

2. Veini kirjeldus

Üldiselt iseloomustab neid veine suurepärane välimus, suur alkoholisisaldus ja tasakaalustatud happesus, pikk järelmaitse, milles tuleb esile kasutatud sordile omane lille- ja puuviljaline aroom ning maitse.

3. Põhjusliku seose esitlemine

Tänu Monori tootmispiirkonna asukohale ja eelkõige selle mullastiku eripärale omab keskkond otsustavat mõju seal kasvatatud viinamarjadest toodetud veini omadustele; neid omadusi ei ole võimalik saavutada ei Doonau veinipiirkonna naaberpiirkondades ega muudes veini tootvates alampiirkondades kasvatatavate viinamarjade puhul. Eelkõige annab piirkond veinile rikkaliku aroomi- ja maitsebuketi ning seal toodetud veinid on madala happesusega ja sisaldavad palju alkoholi. Need veinid on mulla omadustest tulenevalt suure mineraalainete sisaldusega ning seetõttu ka mineraalse iseloomuga. Tootmispiirkonnast pärit veine võib tarbida noore veinina, kuid lastes neil kauem laagerduda saavad nende omadused täielikult välja areneda.

9. Olulised lisatingimused

Õigusraamistik

KPNide ja KGTdega tegeleva asutuse poolt, kui see on liikmesriigis ette nähtud

Lisatingimuse liik

Märgistamisega seotud lisasätted

Tingimuse kirjeldus

a) Päritolutagatise: paikkonna nimi võib veinisildil olla ainult juhul, kui 100 % kasutatud toorainest on kasvatatud selles piirkonnas.

b) Nimekiri lubatud traditsioonilistest nimetustest ja muudest piiratud kasutusega mõistetest i. Traditsiooniline nimetus Védett eredetű bor [kaitstud päritoluga vein] ii. Muud piiratud kasutusega mõisted: muskotály (vaat) iii. Muud traditsioonilised mõisted, piiratud kasutusega mõiste ja mõisted, milles osutatakse veini värvusele ei tohi olla märgisel päritolunimetuse puhul kasutatud tähtedest suuremate tähtedega.

c) Sordinimede kasutamine i. Sordinimed võivad olla märgisel esitatud tähtedega, mis ei tohi olla märgisel päritolunimetuse puhul kasutatud tähtedest suuremate tähtedega. ii. Veinide puhul, mis on toodetud eri viinamarjasortidest, võib kasutada sõnu küvé, cuvée või házasítás.

Tootmine väljaspool määratletud geograafilist piirkonda:

Õigusraamistik

KPNide ja KGTdega tegeleva asutuse poolt, kui see on liikmesriigis ette nähtud

Lisatingimuse liik

Määratletud geograafilises piirkonnas tootmisega seonduv erand

Tingimuse kirjeldus

See on võimalik Tápiószentmártoni külas.

Link tootespetsifikaadi juurde

http://boraszat.kormany.hu/monor